CELEX: 32017R1778
Language: hr
Date: 2017-09-29 00:00:00
Title: Provedbena uredba Komisije (EU) 2017/1778 оd 29. rujna 2017. o izmjeni Uredbe (EZ) br. 891/2009 u pogledu određenih odredaba o prvom podrazdoblju razdoblja uvozne carinske kvote u sektoru šećera za 2017./2018. i o režimu kvota za stalne rafinerije

30.9.2017   
            
            
               HR
            
            
               Službeni list Europske unije
            
            
               L 253/32
            
         PROVEDBENA UREDBA KOMISIJE (EU) 2017/1778
   оd 29. rujna 2017.
   o izmjeni Uredbe (EZ) br. 891/2009 u pogledu određenih odredaba o prvom podrazdoblju razdoblja uvozne carinske kvote u sektoru šećera za 2017./2018. i o režimu kvota za stalne rafinerije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točku (e),
   budući da:
   
               (1)
            
            
               Člankom 3. stavkom 1. Uredbe Komisije (EZ) br. 891/2009 (2) predviđa se da se carinske kvote u sektoru šećera otvaraju na godišnjoj osnovi tijekom razdoblja od 1. listopada do 30. rujna.
            
         
               (2)
            
            
               Člankom 192. stavkom 3. Uredbe (EU) br. 1308/2013 propisano je da se uvozne dozvole za šećer za rafiniranje izdaju tijekom prva tri mjeseca svake tržišne godine samo stalnim rafinerijama, uz uvjet da predmetne količine ne premašuju količine isključivog uvoznog kapaciteta stalnih rafinerija iz stavka 1. toga članka. U skladu s člankom 192. stavkom 1. Uredbe (EU) br. 1308/2013 isključivi uvozni kapacitet stalnim rafinerijama bio je dodijeljen samo do kraja tržišne godine 2016./2017.
            
         
               (3)
            
            
               Člankom 14. stavkom 1. Uredbe (EZ) br. 891/2009 propisano je da samo stalne rafinerije mogu podnijeti zahtjev za uvozne dozvole za šećer namijenjen rafiniranju, koje počinju vrijediti tijekom prva tri mjeseca svake tržišne godine.
            
         
               (4)
            
            
               U skladu s člankom 5. stavkom 1. drugim podstavkom Uredbe (EZ) br. 891/2009 zahtjeve za izdavanje dozvole za prvo podrazdoblje razdoblja uvoznih carinskih kvota 2017./2018. trebalo je podnijeti od osmog do četrnaestog dana rujna 2017.
            
         
               (5)
            
            
               Radi pravne sigurnosti u pogledu prava subjekata koji nisu stalne rafinerije da podnesu zahtjev za uvozne dozvole za prvo podrazdoblje razdoblja uvoznih carinskih kvota 2017./2018., trebalo bi izbrisati članak 14. Uredbe (EZ) br. 891/2009. Nadalje, rok za podnošenje zahtjeva za prvo podrazdoblje razdoblja uvoznih carinskih kvota 2017./2018. trebalo bi produljiti do 9. listopada 2017. i u skladu s time prilagoditi razdoblje izdavanja uvoznih dozvola i razdoblje obavještavanja o zahtjevima koje su primile države članice.
            
         
               (6)
            
            
               Gospodarskim subjektima trebalo bi također dati mogućnost da povuku zahtjeve podnesene od 8. do 14. rujna 2017. ako žele preispitati svoj zahtjev ili podnijeti revidirani zahtjev.
            
         
               (7)
            
            
               Stoga je potrebno na odgovarajući način izmijeniti Uredbu (EZ) br. 891/2009.
            
         
               (8)
            
            
               S obzirom na to da razdoblje uvoznih carinskih kvota 2017./2018. počinje 1. listopada, predložene izmjene trebale bi se primjenjivati od datuma objave ove Uredbe.
            
         
               (9)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Uredba (EZ) br. 891/2009 mijenja se kako slijedi:
   
               1.
            
            
               u poglavlju I. dodaje se članak 10.a:
               „Članak 10.a
               Posebne odredbe za razdoblje carinske kvote 2017./2018.
               1.   Odstupajući od članka 5. stavka 1. drugog podstavka, zahtjevi za dozvole za prvo podrazdoblje razdoblja carinske kvote 2017./2018. iz članka 3. stavka 2. mogu se podnijeti do 9. listopada 2017., najkasnije do 13.00 sati po briselskom vremenu.
               2.   Uvozne dozvole za koje je podnesen zahtjev u skladu sa stavkom 1. ovog članka izdaju se od 23. do 31. listopada 2017.
               Odstupajući od članka 8. stavka 2., uvozne dozvole za koje je podnesen zahtjev u skladu s člankom 5. stavkom 1. drugim podstavkom za prvo podrazdoblje razdoblja carinske kvote 2017./2018. izdaju se od 23. do 31. listopada 2017.
               3.   Odstupajući od članka 9. stavka 1. točke (b), države članice obavještavaju Komisiju o ukupnim količinama obuhvaćenima zahtjevima za izdavanje uvoznih dozvola podnesenima u skladu sa stavkom 1. ovog članka najkasnije do 14. listopada 2017.
               4.   Zahtjevi za izdavanje dozvole podneseni u skladu s člankom 5. stavkom 1. drugim podstavkom za prvo podrazdoblje razdoblja carinske kvote 2017./2018. mogu se povući do 9. listopada 2017. najkasnije do 13.00 sati prema briselskom vremenu. Osiguranje koje odgovara povučenim zahtjevima odmah se oslobađa.”
            
         
               2.
            
            
               Članak 14. briše se od 1. listopada 2017.
            
         Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. rujna 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).